Дадатак 12

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«ФІЗІКА»**

**1. Вучэбныя праграмы**

У 2025/2026 навучальным годзе пры вывучэнні вучэбнага прадмета «Фізіка» выкарыстоўваюцца вучэбныя праграмы, зацверджаныя Міністэрствам адукацыі Рэспублікі Беларусь у 2025 годзе.

**Звяртаем увагу**, што колькасць вучэбных тыдняў у X класе з 2025/2026 навучальнага года скарацілася і складае 34 вучэбныя тыдні (пункт 2 артыкула 150 Кодэкса Рэспублікі Беларусь аб адукацыі). У сувязі з гэтым у вучэбных праграмах па вучэбным прадмеце «Фізіка» для X класа ўнесены наступныя змены:

на вывучэнне зместу фізікі **на базавым узроўні** адводзіцца **68 гадзін** (2 гадзіны на тыдзень), пры гэтым прадугледжваюцца 2 рэзервовыя гадзіны;

на вывучэнне тэмы «Асновы малекулярна-кінетычнай тэорыі» адводзіцца **17 гадзін**; тэмы «Асновы тэрмадынамікі» – **11 гадзін**; тэмы «Электрастатыка» – **13 гадзін**; тэмы «Пастаянны электрычны ток» – **6 гадзін**; тэмы **«**Магнітнае поле. Электрамагнітная індукцыя» – **14 гадзін**; тэмы «Электрычны ток у розных асяроддзях» – **5 гадзін**;

на вывучэнне зместу фізікі на **павышаным узроўні** адводзіцца **136 гадзін** (4 гадзіны на тыдзень), пры гэтым прадугледжваюцца 4 рэзервовыя гадзіны;

на вывучэнне тэмы «Асновы малекулярна-кінетычнай тэорыі» адводзіцца **27 гадзін**; тэмы «Асновы тэрмадынамікі» – **20 гадзін**; тэмы «Электрастатыка» – **31 гадзіна**; тэмы «Пастаянны электрычны ток» – **12 гадзін**; тэмы **«**Магнітнае поле. Электрамагнітная індукцыя» – **27 гадзін**; тэмы «Электрычны ток у розных асяроддзях» – **15 гадзін**.

Усе вучэбныя праграмы размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Фізіка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/fizika.html)*.*

**2. Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2025/2026 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by).

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Фізіка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/fizika.html)*.*

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Фізіка» ў 2025/2026 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Фізіка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/fizika.html)*.*

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

На II ступені агульнай сярэдняй адукацыі вучэбны прадмет «Фізіка» можа вывучацца на павышаным узроўні ў VІІІ і ІХ класах у аб’ёме не больш за 2 дадатковыя вучэбныя гадзіны на тыдзень.

Рэкамендацыі па арганізацыі вывучэння вучэбнага прадмета «Фізіка» на павышаным узроўні ў VІІІ і ІХ класах размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Фізіка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/fizika.html)*.*

Пры вывучэнні вучэбнага прадмета «Фізіка» на павышаным узроўні ў X і XI класах выкарыстоўваюцца электронныя дадаткі, размешчаныя на рэсурсе [*http://profil.adu.by*](http://profil.adu.by/)*.*

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Фізіка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/fizika.html)*.*

**4. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 23.04.2025 №75 зацверджаны тыпавы план ліцэя.

У адпаведнасці з тыпавым вучэбным планам ліцэя магчымы два варыянты вывучэння вучэбнага прадмета «Фізіка» на базавым узроўні:

у X **і** XI класах (на вывучэнне вучэбнага прадмета ўстанаўліваецца 2 вучэбныя гадзіны на тыдзень у кожным класе);

**толькі** ў X **або толькі** ў XI класе (на вывучэнне вучэбнага прадмета ўстанаўліваецца 3 вучэбныя гадзіны на тыдзень у адпаведным класе).

Пры гэтым на правядзенне франтальных лабараторных работ, кантрольных работ у пісьмовай форме ў X **або** XI класе адводзіцца 15 гадзін (10 гадзін на правядзенне франтальных лабараторных работ і 5 гадзін на правядзенне кантрольных работ у пісьмовай форме).

Размеркаванне вучэбных гадзін па тэмах для вывучэння вучэбнага прадмета «Фізіка» на базавым узроўні ў X **або** XI класе (3 вучэбныя гадзіны на тыдзень) наступнае:

|  |  |  |
| --- | --- | --- |
| Клас | Тэма вучэбнай праграмы | Колькасць гадзін на вывучэнне тэмы |
| **X (XI)** | Асновы малекулярна-кінетычнай тэорыі | 13 |
| Асновы тэрмадынамікі | 8 |
| Электрастатыка | 10 |
| Пастаянны электрычны ток | 5 |
| Магнітнае поле. Электрамагнітная індукцыя | 12 |
| Электрычны ток у розных асяроддзях | 3 |
| Механічныя ваганні і хвалі | 12 |
| Электрамагнітныя ваганні і хвалі | 7 |
| Оптыка | 12 |
| Асновы спецыяльнай тэорыі адноснасці | 2 |
| Фатоны. Дзеянні святла | 4 |
| Фізіка атама | 3 |
| Фізіка ядра. Элементарныя часціцы |  8  |
| Адзіная фізічная карціна свету | 1 |
| **Усяго** | **100 + 2 рэзервовыя гадзіны** |

Згодна з тыпавым вучэбным планам ліцэя ўстаноўлены дыяпазон вучэбных гадзін на тыдзень на вывучэнне вучэбнага прадмета «Фізіка» на павышаным узроўні: ад 4 да 6 гадзін.

На правядзенне франтальных лабараторных работ, кантрольных работ у пісьмовай форме ў X класе адводзіцца 9 гадзін (5 гадзін на правядзенне франтальных лабараторных работ і 4 гадзіны на правядзенне кантрольных работ у пісьмовай форме), у XI класе – 10 гадзін (6 гадзін на правядзенне франтальных лабараторных работ і 4 гадзіны на правядзенне кантрольных работ у пісьмовай форме).

Размеркаванне вучэбных гадзін па тэмах для вывучэння вучэбнага прадмета «Фізіка» на павышаным узроўні наступнае:

|  |  |  |
| --- | --- | --- |
| Клас | Тэма вучэбнай праграмы | Колькасць гадзін на вывучэнне тэмы |
| пры вывучэнні вучэбнага прадмета **5** гадзін на тыдзень | пры вывучэнні вучэбнага прадмета **6** гадзін на тыдзень |
| **Х** | Асновы малекулярна-кінетычнай тэорыі | 34 | 41 |
| Асновы тэрмадынамікі | 25 | 30 |
| Электрастатыка  | 39 | 47 |
| Пастаянны электрычны ток  | 15 | 18 |
| Магнітнае поле. Электрамагнітная індукцыя  | 34 | 41 |
| Электрычны ток у розных асяроддзях | 19 | 23 |
| **Усяго** | **166 + 4 рэзервовыя гадзіны** | **200 + 4 рэзервовыя гадзіны** |
| **XI** | Механічныя ваганні і хвалі  | 29 | 35 |
| Электрамагнітныя ваганні і хвалі  | 26 | 31 |
| Оптыка  | 48 | 58 |
| Асновы спецыяльнай тэорыі адноснасці  | 10 | 12 |
| Фатоны. Дзеянні святла  | 11 | 13 |
| Фізіка атама  | 13 | 16 |
| Ядзерная фізіка і элементарныя часціцы  | 24 | 29 |
| Адзіная фізічная карціна свету  | 4 | 5 |
| **Усяго** | **165 + 5 рэзервовых гадзін** | **199 + 5 рэзервовых гадзін** |

**5. Асаблівасці арганізацыі адукацыйнага працэсу**

**Звяртаем увагу**, што пры арганізацыі адукацыйнага працэсу настаўнік абавязаны кіравацца асноўнымі патрабаваннямі да вынікаў вучэбнай дзейнасці вучняў па адпаведнай тэме, вызначанымі ў вучэбных праграмах для VII–ІХ і X–XI класаў. На аснове гэтых патрабаванняў настаўнік складае каляндарна-тэматычнае планаванне, распрацоўвае паўрочнае планаванне з улікам рэальных умоў навучання і выхавання ў канкрэтным класе.

Вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбных праграмах.

У вучэбных праграмах вызначаны: пералік франтальных лабараторных работ, паняцці, фізічныя мадэлі, законы (прынцыпы, ураўненні), межы прымянімасці законаў, якія падлягаюць абавязковаму засваенню, а таксама практычныя і эксперыментальныя ўменні, якімі павінен авалодаць вучань. Не дапускаецца прад’яўленне да вучняў патрабаванняў, якія не прадугледжаны вучэбнымі праграмамі.

Патрабаванні да кантролю і ацэнкі вынікаў вучэбнай дзейнасці вучняў па вучэбным прадмеце «Фізіка» ўстанаўліваюцца Метадычнымі ўказаннямі па арганізацыі кантролю і ацэнкі вынікаў вучэбнай дзейнасці вучняў па вучэбных прадметах пры засваенні зместу адукацыйных праграм агульнай сярэдняй адукацыі, прымяненні нормаў ацэнкі вынікаў вучэбнай дзейнасці вучняў па вучэбных прадметах, зацверджанымі 15.09.2022 *(пункт 25).*

Пры арганізацыі адукацыйнага працэсу па вучэбным прадмеце «Фізіка» абавязковым з’яўляецца выкананне **Правілаў бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі**, зацверджаных пастановай Міністэрства адукацыі Рэспублікі Беларусь ад 03.08.2022 № 227. Гэтыя Правілы ўстанаўліваюць патрабаванні да мер бяспекі пры правядзенні вучэбных заняткаў, работ даследчага характару, а таксама вызначаюць абавязкі ўдзельнікаў адукацыйнага працэсу ва ўстановах адукацыі па забеспячэнні бяспечных умоў арганізацыі адукацыйнага працэсу.

**Фарміраванне функцыянальнай адукаванасці вучняў**

З 2023 года ў Беларусі праводзіцца Нацыянальнае даследаванне якасці адукацыі (НДЯА), накіраванае на дыягностыку сфарміраванасці функцыянальнай адукаванасці вучняў. У лістападзе–снежні 2025 года плануецца правядзенне рэпетыцыйнага НДЯА, асноўнай мэтай якога з’яўляецца падрыхтоўка вучняў да маштабнага даследавання ў 2026 годзе.

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць набытыя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html) *вучняў.*

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў, трэніровачныя заданні НДЯА і інш.) размешчана на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html). Выканаць трэніровачныя заданні можна на платформе [*https://niko.unibel.by*](https://niko.unibel.by)*.*

**Рэалізацыя выхаваўчага патэнцыялу вучэбнага прадмета**

**Звяртаем увагу,** што Дырэктывай Прэзідэнта Рэспублікі Беларусь ад 09.04.2025 г. № 12 «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Фізіка» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на вырашэнне задач паспяховага развіцця краіны.

У змесце вучэбнага прадмета «Фізіка» у найбольшай меры на дасягненне асобасных адукацыйных вынікаў арыентаваны наступныя тэмы: «Фізіка – навука аб прыродзе. Фізіка і тэхніка. Сувязь фізікі з іншымі навукамі» (VII клас), «Выкарыстанне і эканомія электраэнергіі», «Вока як аптычная сістэма. Дэфекты зроку. Акуляры» (VIII клас), «Закон сусветнага прыцягнення. Вага. Бязважкасць і перагрузкі», «Рэактыўны рух» (IX клас), «Цеплавыя рухавікі. Прынцып дзеяння цеплавых рухавікоў. Каэфіцыент карыснага дзеяння (ККД) цеплавога рухавіка. Экалагічныя праблемы выкарыстання цеплавых рухавікоў» (X клас), «Перадача электрычнай энергіі. Экалагічныя праблемы вытворчасці і перадачы электрычнай энергіі», «Электрамагнітныя хвалі і іх уласцівасці. Уздзеянне электрамагнітнага выпраменьвання на жывыя арганізмы», «Уздзеянне іанізуючых выпраменьванняў на жывыя арганізмы», «Ядзерны рэактар», «Сучасная прыродазнаўчанавуковая карціна свету» (XI клас).

Разам з тым пры вывучэнні кожнай тэмы неабходна ствараць умовы для фарміравання ў вучняў навуковага светапогляду, усведамлення ролі фізікі ў пазнанні свету і практычнай дзейнасці, паважлівага стаўлення да меркавання апанента пры абмеркаванні праблем прыродазнаўчанавуковага зместу, гатоўнасці да маральна-этычнай ацэнкі выкарыстання навуковых дасягненняў, адказнага стаўлення да навакольнага асяроддзя.

Пры падборы дыдактычнага матэрыялу да вучэбных заняткаў рэкамендуецца аддаваць перавагу такім практыкаванням і заданням, якія спрыяюць фарміраванню ў вучняў пачуцця патрыятызму і нацыянальнай самасвядомасці, гонару за сваю краіну, інфармацыйнай, экалагічнай культуры, культуры бяспекі жыццядзейнасці, каштоўнаснага стаўлення да свайго здароўя.

З мэтай рэалізацыі выхаваўчага патэнцыялу вучэбнага прадмета «Фізіка» рэкамендуецца выкарыстоўваць актыўныя метады і формы навучання і выхавання: стварэнне праблемных сітуацый, выкарыстанне метаду праектаў, арганізацыя канферэнцый, дыскусій, экскурсій, выкананне эксперыментальных і іншых заданняў.

Для правядзення **факультатыўных заняткаў** неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь.

Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Фізіка*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/fizika.html)*.*

У 2023 годзе распрацаваны камплекты заданняў і задач па вучэбным прадмеце «Фізіка» для забеспячэння дапрофільнай падрыхтоўкі
(VIII–IX класы) і профільнага навучання (X–XI класы) на аснове інфармацыйных тэхналогій.

Сутнасць распрацаваных заданняў і задач заключаецца ў тым, каб, вывучаючы вучэбны матэрыял па фізіцы, асвойваць інфармацыйныя тэхналогіі. Заданні будуць спрыяць: фарміраванню навыкаў выкарыстання высокатэхналагічных сродкаў навучання; узбраенню вучняў новым інструментарыем для выканання практыка-арыентаваных заданняў; развіццю ў вучняў уменняў, якія дазваляюць абменьвацца інфармацыяй з дапамогай сучасных інфармацыйных тэхналогій; фарміраванню інфармацыйнай адукаванасці вучняў.

Распрацаваныя заданні і задачы размешчаны на нацыянальным адукацыйным партале ў раздзеле «Профільнае навучанне» *(*[*http://profil.adu.by*](http://profil.adu.by)*).*

**6.** **Дадатковыя рэсурсы**

Пры арганізацыі адукацыйнага працэсу можна выкарыстоўваць адзіны інфармацыйна-адукацыйны рэсурс [*https://eior.by*](https://eior.by/)*.* Яго прызначэнне – падтрымка вучняў, якія атрымліваюць агульную сярэднюю адукацыю ў адпаведнасці з індывідуальным вучэбным планам, а таксама вучняў, якія па ўважлівых прычынах часова не могуць наведваць установу адукацыі.

Карысную інфармацыю для падрыхтоўкі да вучэбных заняткаў можна знайсці на рэсурсах:

[*http://e-asveta.adu.by/index.php/konkursi-olimpiadi-proekti/proektyi-pobediteli-koi/132-matematika-fizika-astronomiya*](http://e-asveta.adu.by/index.php/konkursi-olimpiadi-proekti/proektyi-pobediteli-koi/132-matematika-fizika-astronomiya)– праекты пераможцаў Рэспубліканскага конкурсу «Камп’ютар. Адукацыя. Інтэрнэт»;

[*https://boxapps.adu.by*](https://boxapps.adu.by/)– інтэрактыўныя дыдактычныя матэрыялы.

**7. Арганізацыя метадычнай работы**

Метадычная работа павінна быць накіравана на павышэнне кваліфікацыі настаўнікаў, паляпшэнне якасці адукацыйнага працэсу і ўкараненне новых педагагічных тэхналогій.

Важна выкарыстоўваць разнастайныя формы метадычнай работы: семінары, майстар-класы, круглыя сталы, педагагічныя майстэрні, узаеманаведванні ўрокаў і інш.

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

У план работы метадычных фарміраванняў настаўнікаў вучэбнага прадмета «Фізіка» (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў па вучэбным прадмеце «Фізіка» і інш.) у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу і методыкі выкладання вучэбнага прадмета «Фізіка». У кантэксце падрыхтоўкі да НДЯА–2026 рэкамендуецца працягнуць работу па фарміраванні функцыянальнай адукаванасці вучняў сродкамі вучэбнага прадмета «Фізіка».

На жнівеньскіх прадметных секцыях настаўнікаў фізікі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Фізіка» ў 2025/2026 навучальным годзе:

навацыі Кодэкса Рэспублікі Беларусь аб адукацыі;

нарматыўныя прававыя акты, якія рэгулююць пытанні арганізацыі адукацыйнага працэсу на II і III ступенях агульнай сярэдняй адукацыі;

абноўленыя вучэбныя праграмы і вучэбныя дапаможнікі па вучэбным прадмеце «Фізіка»;

выкарыстанне матэрыялаў адзінага інфармацыйна-адукацыйнага рэсурсу [*https://eior.by*](https://eior.by/)у адукацыйным працэсе па вучэбным прадмеце «Фізіка».

2. Патрабаванні да арганізацыі адукацыйнага працэсу:

стварэнне бяспечных умоў арганізацыі адукацыйнага працэсу па вучэбным прадмеце «Фізіка»;

рэалізацыя выхаваўчага патэнцыялу ўрока фізікі;

рэалізацыя міжпрадметных сувязей.

3. Аналіз вынікаў і напрамкі ўдасканалення падрыхтоўкі вучняў да цэнтралізаванага экзамену па вучэбным прадмеце «Фізіка».

4. Аналіз вынікаў рэспубліканскай кантрольнай работы па фізіцы.

5. Падрыхтоўка вучняў да рэпетыцыйнага Нацыянальнага даследавання якасці адукацыі.

6. Рэалізацыя задач Года добраўпарадкавання ва ўстанове адукацыі і на прылеглай тэрыторыі.

7. Аналіз вынікаў работы метадычных фарміраванняў настаўнікаў у 2024/2025 навучальным годзе. Планаванне работы метадычных фарміраванняў на 2025/2026 навучальны год.

На пасяджэннях метадычных фарміраванняў настаўнікаў фізікі на працягу навучальнага года рэкамендуецца разгледзець пытанні методыкі выкладання вучэбнага прадмета «Фізіка» з улікам наяўнага эфектыўнага педагагічнага вопыту настаўнікаў рэгіёна:

асаблівасці выкарыстання кантэксных задач па фізіцы для развіцця прадметных і метапрадметных кампетэнцый вучняў;

эксперыментальныя і праектныя заданні па фізіцы як сродак развіцця практычных уменняў, навыкаў даследчай дзейнасці і крытычнага мыслення;

выкарыстанне вучэбна-метадычнага комплексу па фізіцы для фарміравання ўменняў вучняў працаваць з інфармацыяй;

метадычныя асаблівасці падрыхтоўкі вучняў да алімпіяд, конкурсаў даследчых работ і іншых інтэлектуальных спаборніцтваў па фізіцы;

метадычныя асаблівасці арганізацыі паўтарэння і сістэматызацыі вучэбнага матэрыялу для падрыхтоўкі вучняў да цэнтралізаванага экзамену па фізіцы;

арганізацыя адукацыйнага працэсу ў профільных класах інжынернай накіраванасці, якія спрыяюць павышэнню матывацыі да набыцця інжынерных спецыяльнасцей;

фарміраванне гатоўнасці вучняў да прафесійнага самавызначэння праз арганізацыю прафарыентацыйнай работы на вучэбных занятках па вучэбным прадмеце «Фізіка»;

выкарыстанне міжпрадметных сувязей на ўроках фізікі для павышэння якасці адукацыйнага працэсу па вучэбным прадмеце;

выхаваўчы і развіццёвы патэнцыял вучэбных заняткаў.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://www.akademy.by*](https://www.akademy.by)*/* [*Актуальныя матэрыялы / Аб Акадэміі/ Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*)*.

Навукова-інфармацыйную і арганізацыйна-метадычную дапамогу настаўнікам аказвае часопіс «**Матэматыка і Фізіка**» (дзяржаўнае прадпрыемства «Выдавецтва “Адукацыя і выхаванне”»). У часопісе асвятляюцца новыя педагагічныя ідэі і падыходы ў выкладанні матэматыкі і фізікі, публікуюцца вынікі навуковых даследаванняў, алімпіядныя заданні, планы ўрокаў, матэрыялы для пазакласнай работы, метадычныя рэкамендацыі для маладых настаўнікаў.